**ΣΥΝΕΝΤΕΥΞΗ ΤΥΠΟΥ ΤΗΣ ΑΝΟΙΧΤΗΣ ΣΥΝΕΛΕΥΣΗΣ**

ΠΑΝΕΠΙΣΤΗΜΙΑΚΩΝ ΚΑΙ ΕΡΕΥΝΗΤ(ΡΙ)ΩΝ ΕΝΑΝΤΙΑ ΣΤΗ ΓΕΝΟΚΤΟΝΙΑ ΣΤΗ ΓΑΖΑ

με τη συμμετοχή μελών του ΔΣ του ΕΣΔΕΠ ΑΠΘ, μελών του ΣΕΡΕΤΕ και μελών της αποστολής MARCH TO GAZA

ΕΡΓΑΤΙΚΟ ΚΕΝΤΡΟ ΘΕΣΣΑΛΟΝΙΚΗΣ, αίθουσα συνεδριάσεων α' ορόφου, Τετάρτη 2 Ιουλίου 2025, 12:00

**τέρμα στη γενοκτονία - μποϋκοτάζ στο Ισραήλ - να σταματήσουμε την πολεμική μηχανή παντού**

Όσο το ελληνικό κράτος συνεχίζει να συνεργάζεται με το κράτος του Ισραήλ, είναι συνυπεύθυνο για τη γενοκτονία.

Όσο το πανεπιστήμιο εθελοτυφλεί μπρος στη συνεχιζόμενη σφαγή και δεν αντιδρά στους εξοπλισμούς, διδάσκει τη συνένοχη σιωπή.

Την **παύση κάθε συνεργασίας με το Ισραήλ,** καθώς και την **άμεση απεμπλοκή του πανεπιστημίου και κάθε ερευνητικού φορέα από κάθε σχέδιο της βιομηχανίας πολέμου** και της πολιτικής της εποικιστικής αποικιοκρατίας και του θανάτου υποστηρίζουμε οι πάνω από 1200 εργαζόμενες/οι σε πανεπιστήμια της Ελλάδας (διδάσκουσες-οντες, διοικητικό προσωπικό και ερευνητές-ήτριες) που υπογράψαμε το ψήφισμα της ανοιχτής συνέλευσης. Ενώνουμε τη φωνή μας με το παγκόσμιο αντιπολεμικό κίνημα και ανταποκρινόμαστε, μαζί με δεκάδες πανεπιστήμια κι εκατοντάδες τμήματα ανά τον κόσμο, στο κάλεσμα των παλαιστινιακών ακαδημαϊκών ιδρυμάτων να παύσουν οι ακαδημαϊκοί φορείς τη συνεργασία με το Ισραήλ, που τα καθιστά άμεσα συνένοχα στη γενοκτονία.